**Ecaterina Teodoroiu**

*Anisoara Iordache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

floare de alb liliac din grădina gorjană

îți dăruiesc

ție cititorule

aminte să-ți aduci

de icoana altei Ioana d'Arc a neamului românesc

sfiiciune și bărbăție în a struni caii

timiditate și curaj în luptă pentru apărarea pământului strămosesc

simplitate și nemăsurată milă în îngrijirea bolnavilor

adânca tăcere a lașității a străpuns-o cu baioneta fermității

întunericul sufletului împietrit l-a luminat cu dreapta credință

apele tulburi ale timpului-ce în zadar se zbat le-a limpezit cu nădejdea izbânditoare

copii nu ascultați gânguritul hulitor al celor

fără Dumnezeu și patrie

sunteți și-ați fost

un neam de luptători neînfricați

istoria vorbește

prin fapte de martiri

priviți

cum regele Ferdinand

cinstește vitejia

eroinei de la Jiu:

Virtutea militară de război clasa a-II-a

îi oferă

vitejii mei,

nu treceți nepăsători

pe lângă această fată cu chip de înger

de dincolo de neguri

strigă

ne-ndeamnă

"înainte băieți

nu vă lăsați

sunteți cu mine!"